stanford-oval/wikipedia huggingface dataset:
Joensuun rautatieasema
Galleria

Rautatieaseman pihalla sijaitseva museoveturi "Ankka".
Asema-alueen remontin yhteydessä purettu vanha linja-autoasema.
Rautatieläisten asema-alueen remontin yhteydessä purettu asuintalo. Se sijaitsi Joensuun aseman vieressä
Joensuun tulipalossa vaurioituneen tavara-aseman purku syksyllä 2017.
InterCity-juna Helsinkiin sekä taajamajunat Pieksämäelle ja Nurmekseen lähdössä maaliskuussa 2014.
Joensuun rautatieaseman huoltoraiteita talvella 2014. Taustalla näkyy vanha veturitalli.
VR:n varikko.
Joensuun ratapihalla oli ennen ratapihan remonttia lukuisia käytöstä poistettuja rakennuksia, kuten kuvan vaununkorjaamo.
Aiheesta muualla

Kuvia tai muita tiedostoja aiheesta Joensuun rautatieasema Wikimedia Commonsissa
Aseman tiedot – VR (Arkistoitu – Internet Archive)
Joensuun aseman perusparannussuunnitelma (Arkistoitu – Internet Archive)
Kuvia Joensuun rautatieasemalta
Vanhoja valokuvia Joensuun asemalta (Arkistoitu – Internet Archive)
Tavara-aseman jäljelle jääneen osan kuntoselvitys (Arkistoitu – Internet Archive)
Joensuun rautatieseman vanha veturitalli.
Joensuun asemaravintolarakennus vuonna 2017. Rakennus purettiin myöhemmin asema-alueen uudistamisen yhteydessä.
Jorma Saarinen

| Henkilötiedot |
| --- | --- | --- | --- |
Syntymäaika: 19. toukokuuta 1929
Syntymäpaikka: Jyväskylä
Kuolinaika: 6. joulukuuta 1950 (21 vuotta)
Kuolinpaikka: Mustasaari
Pelipaikka: välihyökkääjä
Seurat
| Vuodet | Seura | O | (M) |
| 1946–1950 | VPS | 68 | (52) |
Maajoukkue
| 1948 |  Suomi | 1 | (0) |
 Seurajoukkueuran tilastot kattavat vain kansalliset sarjat.
Jorma Saarinen (19. toukokuuta 1929 Jyväskylä – 6. joulukuuta 1950 Mustasaari) oli suomalainen jalkapalloilija.
Välihyökkääjänä pelannut Saarinen edusti urallaan 1946–1950 Vaasan Palloseuraa. Hän voitti seurassa Suomen mestaruuden 1948. Kaikkiaan Saarinen pelasi viiden kauden aikana 68 mestaruussarjan ottelua, joissa hän teki 52 maalia. Kaudella 1950 Saarinen oli mestaruussarjan paras maalintekijä 15 maalillaan yhdessä Yrjö Asikaisen kanssa.
Saarinen edusti myös Suomen maajoukkuetta yhdessä maaottelussa 1948.
Saarinen kuoli auto-onnettomuudessa 6. joulukuuta 1950.
Haureus

Haureus tarkoittaa epäsiveellistä tai yleistä seksuaalimoraalia loukkaavaa toimintaa. Usein haureudella tarkoitetaan esiaviollista seksiä tai erotiikkaa, jossa osapuolet eivät ole avioliitossa omilla tahoillaan, mutta osin myös aviorikosta eli avioliiton ulkopuolista seksuaalista aktia. Usein kuitenkin haureus (esiaviollinen seksi tai erotiikka) ja aviorikos (avioliiton ulkopuolinen seksi) erotetaan eri käsitteiksi. Sana haureus on käytössä myös lainopillisena terminä, esimerkiksi lapseen kohdistuva haureus.
Nykyään useimpien maiden laeissa, muun muassa Suomen laissa, sekä esiaviollinen seksi että avioliiton ulkopuolinen seksi eivät kumpikaan ole rikollista. Kuitenkin muun muassa alaikäiseen kohdistuva seksi, seksiin pakottaminen sekä seksikaupassa paritus ja seksin osto paritettavilta henkilöiltä tai ihmiskaupan uhreilta ovat laitonta.
Kristinusko

Kristinuskossa haureus on synti kymmentä käskyä vastaan. Uudessa Testamentissa haureus on käännös kreikankielisestä termistä porneia, joka on myös sanan pornografia taustalla. Syrjähypyistä ja aviouskottomuudesta käytettiin kuitenkin toista ilmaisua moikheia. Uskonnollisena terminä haureus voi viitata teologiseen käsitykseen seitsemästä kuolemansynnistä, joista yksi on siveettömyys. Tiukimmillaan myös avoliitossa eläminen luokitellaan haureudeksi. Muun muassa Kansanlähetyksen ääririvit ovat tuominneet avoliiton haureudeksi.
Kristinusko > Katolinen kirkko

Katolisen moraalin mukaan lisääntyminen (pyhässä avioliitossa) on yksi seksuaalisen toiminnan ensisijaisista tavoitteista, siksi laajassa merkityksessä kaikki itseään palveleva seksuaalinen toiminta on haureutta. Laajassa merkityksessä se sisältää itsensä tyydyttämisen (masturboinnin), sodomian (homoseksuaalisuuden ja eläinseksin), insestin, aviorikoksen ja avioliiton ulkopuolisen tai esiaviollisen seksin ja rahaa vastaan harjoittettavan seksin (prostituutio).
Tuomas Akvinolainen ja Alphonsus Liguori opettivat molemmat, että myös suuseksi on haureutta eli kuolemansyntiä.
Islam

Avioliiton ulkopuolinen seksi eli haureus on ehdottomasti kielletty islamissa. Joissakin muslimimaissa, kuten Saudi-Arabia, Pakistan, Afganistan, Iran, Kuwait, Malediivit, Marokko, Oman, Mauritania, Qatar, Sudan ja Jemen kaikki avioliiton ulkopuolinen seksuaalinen toiminta on laitonta.
Nissan Sunny (Pohjois-Amerikka ja Japani)

Nissan Sunny (alun perin Datsun Sunny) -mallinimi oli Pohjois-Amerikassa ja Japanissa käytössä Nissanilla vuosina 1966–2006. B310-sukupolveen saakka näitä malleja myytiin Euroopassa eri nimillä (katso taulukko artikkelin lopussa), mutta B11 tunnettiin Euroopassakin Sunnyna. Tämän jälkeen Euroopan markkinoilla alettiin myydä pohjoisamerikkalaisesta ja japanilaisesta versiosta poikkeavaa Sunny N13 -mallia, joka oli todellisuudessa uudelleennimetty Nissan Pulsar.
Datsun Sunny B10 (1966–1969)

| Datsun Sunny B10 |
| --- | --- |

Valmistustiedot
Valmistusmaa:   Australia  Japani
Valmistaja:  Nissan
Valmistusvuodet:  1966–1969
Muut nimet:  Datsun 1000
Korimalli:  2-ovinen sedan 2-ovinen coupé 3-ovinen farmari 4-ovinen sedan
Luokka:  C-segmentti
Seuraaja:  Datsun Sunny (B110)
Teknisesti samankaltaisia:  Datsun Cherry (E10)
Iskutilavuus:  1,0 l
Polttoaine:  bensiini
Vetotapa:  takaveto
Vaihteisto:  4-vaihteinen manuaali
Ensimmäisen sukupolven Sunny tuli markkinoille syksyllä 1966 kahtena korimallina, kaksiovisena sedanina ja kolmiovisena farmarina. Vientimarkkinoilla auto tunnettiin nimellä Datsun 1000. Samana vuonna esiteltiin myös kilpaileva malli Toyota Corolla.
Autossa oli moottorina 1,0-litrainen bensiinimoottori (myöhemmin käytössä myös Cherry/100A-mallissa), ja voimansiirtona täysin synkronoitu nelivaihteinen manuaalivaihteisto. Loppuvuonna 1967 esiteltiin myös neliovinen sedan, ja vuoden 1968 lopussa kaksiovinen coupé.
Sunny sai vielä kesällä 1969 pieniä kosmeettisia uudistuksia, mutta valmistus päättyi saman vuoden joulukuussa.
Datsun Sunny B110 (1970–1973)

| Datsun Sunny B110 |
| --- | --- |

Valmistustiedot
Valmistusmaa:   Australia  Japani
Valmistaja:  Nissan
Valmistusvuodet:  1970–1973
Muut nimet:  Datsun 1200 Datsun Finn
Korimalli:  2-ovinen sedan 2-ovinen coupé 3-ovinen farmari 4-ovinen sedan 5-ovinen farmari
Luokka:  C-segmentti
Seuraaja:  Datsun Sunny (B210)
Iskutilavuus:  1,2–1,4 l
Polttoaine:  bensiini
Vetotapa:  takaveto
Vaihteisto:  3-vaihteinen manuaali 4-vaihteinen manuaali 5-vaihteinen manuaali 3-vaihteinen automaatti
Toisen sukupolven Sunny esiteltiin vuonna 1970. Se kasvoi kokoa joka suunnassa, jotta kilpailukyky uutta Toyota Corollaa vastaan säilyisi. Vientimarkkinoilla auto tunnettiin nimellä Datsun 1200, ja Suomessa sitä myytiin Datsun Finn -nimisenä.
Sunnyn moottori oli kasvanut 1,2-litraiseksi, ja uutena korimallina oli saatavana viisiovinen farmari. Vuonna 1971 esiteltiin kaksiovinen coupé, jossa oli 1,4 litran moottori.
Datsun Sunny B210 (1973–1977)

| Datsun Sunny B210 |
| --- | --- |

Valmistustiedot
Valmistusmaa:   Australia  Etelä-Afrikka  Japani  Uusi-Seelanti
Valmistaja:  Nissan
Valmistusvuodet:  1973–1977
Muut nimet:  Datsun 120Y Datsun 140Y Datsun B-210
Korimalli:  2-ovinen sedan 2-ovinen coupé 3-ovinen farmari 4-ovinen sedan 5-ovinen farmari
Luokka:  C-segmentti
Seuraaja:  Datsun Sunny (B310)
Iskutilavuus:  1,2–1,6 l
Polttoaine:  bensiini
Vetotapa:  takaveto
Vaihteisto:  3-vaihteinen manuaali 4-vaihteinen manuaali 5-vaihteinen manuaali 3-vaihteinen automaatti
Kolmannen sukupolven Sunny esiteltiin keväällä 1973. Sen kori oli edeltäjään verrattuna sulavalinjaisempi, ja akseliväli kasvoi neljä senttimetriä. Korimallit olivat samat kuin edellisessä sukupolvessa, eikä tekniikassakaan ollut merkittäviä uudistuksia. Vientimarkkinoilla käytetyt nimet olivat 120Y/140Y ja B-210 (Pohjois-Amerikka).
Auto oli kilpaileviin malleihin verrattuna tiloiltaan ahdas. Takaistuimella oli vähän polvi- ja pääntilaa, ja myös käynti takaistuimelle oli hankalaa. Näkyvyys sekä eteen että taakse oli auton muotoilun vuoksi heikko.
Moottori oli edellisestä sukupolvesta periytyvä 1,2-litrainen, jossa oli tehoa 52 hevosvoimaa. Muilla markkinoilla tarjottiin myös 1,3-, 1,4- ja 1,6-litraisia.
Sunny sai vuonna 1976 muun muassa uudenlaisen etusäleikön. Nämä mallit tunnetaan korikoodilla B211.
Datsun Sunny B310 (1977–1981)

| Datsun Sunny B310 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1977–1981
Muut nimet:  Datsun 120Y Datsun 130Y Datsun 140Y Datsun 150Y Datsun 210
Korimalli:  2-ovinen sedan 3-ovinen coupé 3-ovinen farmari 4-ovinen sedan 5-ovinen farmari
Luokka:  C-segmentti
Seuraaja:  Datsun Sunny (B11)
Iskutilavuus:  1,2–1,5 l
Polttoaine:  bensiini
Vetotapa:  takaveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Neljännen sukupolven Sunny tuli markkinoille loppuvuonna 1977. Se oli viimeinen takavetoinen Sunny-malli. Akseliväliltään ja leveydeltään malli oli kilpailijoihinsa nähden pieni. Vuonna 1979 esitelty Datsun Cherry oli näiltä mitoiltaan Sunnya suurempi. Myös takaistuin- ja tavaratilat olivat ahtaat, mutta Sunnyn melutaso oli kuitenkin Cherryä alhaisempi.
Korimalleina olivat kaksi- ja nelioviset sedanit, coupé sekä kolmi- ja viisioviset farmarit. Viisiovisesta farmarista oli kaksi versiota: toinen oli loivaperäinen ja matala malli (Sunny California), toinen taas käytännöllisempi ja korkeampi.
Moottorivaihtoehtoina olivat 1,2- (52 hv) ja 1,4-litraiset (63 hv) OHV-moottorit. Vuosimallissa 1981 1,4-litrainen korvattiin uudella 1,5-litraisella OHC:llä, mutta vastaava 1,3-litrainen ei koskaan saapunut Euroopan markkinoille.
Nissan Sunny B11 (1981–1985)

| Nissan Sunny B11 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1981–1985
Muut nimet:  Datsun Sunny Nissan Sentra Nissan Tsuru
Korimalli:  2-ovinen sedan 3-ovinen hatchback 3-ovinen coupé 3-ovinen farmari 4-ovinen sedan 5-ovinen farmari
Luokka:  C-segmentti
Seuraaja:  Nissan Sunny (N13) (Eurooppa) Nissan Sunny (B12) (muut alueet)
Teknisesti samankaltaisia:  Alfa Romeo Arna Holden Astra Nissan Pulsar (N12) Nissan EXA (N12)
Iskutilavuus:  1,0–1,7 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Viidennen sukupolven Sunny esiteltiin vuoden 1981 lopussa, nyt ensimmäistä kertaa etuvetoisena ja Nissan-merkkisenä. Yhdysvalloissa autoa myytiin Sentra-nimisenä. Malli oli tekniikaltaan läheistä sukua Nissan Pulsarille (Euroopassa Cherry). Kasvaneesta koostaan huolimatta auto oli edeltäjäänsä kevyempi, sillä korirakenteissa käytettiin suurlujuusterästä. Sisätiloiltaan Sunny oli yksi luokkansa suurimmista malleista. Sunny B11 oli viimeinen malli, jota myytiin samanlaisena kaikilla markkina-alueilla. Tämän jälkeen Euroopassa myyty Sunny N13 oli todellisuudessa uudelleennimetty Nissan Pulsar.
Korimalleina olivat kaksi- ja nelioviset sedanit, coupé ja kaksi erilaista farmarimallia. Ensimmäinen oli loivaperäinen ja matala Sport Wagon, myöhemmin esiteltiin käytännöllisempi farmari, joka oli 10 senttimetriä korkeampi. Siinä oli pyöreät ajovalot, ja se oli tarkoitettu eräänlaiseksi säästömalliksi, sillä useimmat mukavuusvarusteet oli karsittu ja vaihteisto oli nelivaihteinen.
Moottorivalikoimassa olivat aluksi 1,3- (60 hv) ja 1,5-litraiset (75 hv) bensiinimoottorit. Vuonna 1982 esiteltiin myös 1,7-litrainen (55 hv) dieselmoottori. Ainoastaan Japanissa myytiin 1,5-litraisella (115 hv) turbomoottorilla varustettua kolmiovista hatchbackia, jonka nimi oli Sunny Turbo Leprix. Turbomallia sai myös sedan- ja coupé-korisena.
Nissan Sunny B12 (1985–1990)

| Nissan Sunny B12 |
| --- | --- |

Valmistustiedot
Valmistusmaa:   Filippiinit  Japani  Meksiko  Yhdysvallat
Valmistaja:  Nissan
Valmistusvuodet:  1985–1990
Muut nimet:  Nissan Hikari Nissan Sentra Nissan Tsuru
Korimalli:  2-ovinen sedan 3-ovinen hatchback 3-ovinen coupé 4-ovinen sedan 5-ovinen farmari
Luokka:  C-segmentti
Seuraaja:  Nissan 100NX (coupé) Nissan Sunny (B13) Nissan Wingroad (Y10) (farmari)
Iskutilavuus:  1,3–1,8 l
Polttoaine:  bensiini diesel
Vetotapa:  etuveto neliveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Kuudennen sukupolven Sunny esiteltiin Tokion autonäyttelyssä 1985. Mallia ei viety suurissa määrin ulkomaille, lukuun ottamatta coupéa ja farmaria, joita myytiin myös Euroopassa N13-Sunnyn rinnalla.
Moottorivalikoimassa olivat 1,3- ja 1,5-litraiset bensiinimoottorit sekä 1,7-litrainen diesel. 1,6-litrainen DOHC-moottori oli tarjolla aluksi vain hatchbackiin, mutta myöhemmin myös sedaniin. Osa malleista oli saatavana myös nelivetoisena. ABS-jarrut olivat ensi kertaa saatavilla Sunnyyn lisävarusteena.
Vuoden 1986 alussa esiteltiin jälleen coupé, jonka mallinimessä oli lisämerkintä RZ-1. Meksikossa coupéa myytiin nimellä Nissan Hikari. Moottoriksi oli aluksi valittavissa 1,5-litrainen vapaasti hengittävänä tai turboahdettuna versiona. Myöhemmin vuoden 1986 aikana myös 1,6-litrainen DOHC lisättiin mallistoon. Ainoastaan Euroopassa oli tarjolla 1,8 DOHC (125 hv).
Nissan Sunny B13 (1990–1993)

| Nissan Sunny B13 |
| --- | --- |

Valmistustiedot
Valmistusmaa:   Filippiinit  Japani  Meksiko  Yhdysvallat
Valmistaja:  Nissan
Valmistusvuodet:  1990–1993
Muut nimet:  Nissan Sentra Nissan Tsuru Nissan V16
Korimalli:  2-ovinen sedan 4-ovinen sedan
Luokka:  C-segmentti
Seuraaja:  Nissan Sunny (B14)
Teknisesti samankaltaisia:  Nissan 100NX Nissan AD (Y10) Nissan Presea Nissan Sunny (N14)
Iskutilavuus:  1,4–2,0 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti 4-vaihteinen automaatti
Seitsemännen sukupolven Sunny esiteltiin vuonna 1990. Se ei merkittävästi eronnut edeltäjästään, mutta ulkomuoto oli hieman pyöristynyt. Perussa ja Chilessä mallia myytiin nimellä Nissan V16. Farmaria ei enää valmistettu, ja sen korvasi Nissan Wingroad, jota myytiin myös Euroopassa N14-Sunnyn farmariversiona. Vastaavasti Sunnyn coupé-mallin korvasi Nissan 100NX.
Moottorivalikoiman muodostivat 1,4-, 1,6- ja 2,0-litraiset bensiinimoottorit.
Nissan Sunny B14 (1993–1998)

| Nissan Sunny B14 |
| --- | --- |

Valmistustiedot
Valmistusmaa:   Filippiinit  Japani  Malesia  Meksiko  Yhdysvallat
Valmistaja:  Nissan
Valmistusvuodet:  1993–1998
Muut nimet:  Nissan Sentra
Korimalli:  4-ovinen sedan
Luokka:  C-segmentti
Seuraaja:  Nissan Sunny (B15)
Teknisesti samankaltaisia:  Nissan Lucino
Iskutilavuus:  1,6–2,0 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 4-vaihteinen automaatti
Kahdeksannen sukupolven Sunny esiteltiin vuoden 1993 lopussa. Sen coupé-versio tunnetaan nimellä Nissan Lucino (Pohjois-Amerikassa 200SX).
Moottorivalikoimassa olivat 1,6- ja 2,0-litraiset bensiinimoottorit. Sunnyn sai jälleen myös nelivetoisena versiona.
Nissan Sunny B15 (1998–2006)

| Nissan Sunny B15 |
| --- | --- |

Valmistustiedot
Valmistusmaa:   Japani  Meksiko
Valmistaja:  Nissan
Valmistusvuodet:  1998–2006
Muut nimet:  Nissan Sentra
Korimalli:  4-ovinen sedan
Luokka:  C-segmentti
Seuraaja:  Nissan Sentra (B16)
Teknisesti samankaltaisia:  Nissan Almera (N16) Nissan Almera Tino Nissan Bluebird Sylphy (G10) Nissan Primera (P12) Nissan Sentra (B15) Nissan Serena (C24) Nissan Wingroad (Y11) Nissan X-Trail (T30) Renault Samsung SM3 (N17)
Pohjalevy:  Nissan MS
Iskutilavuus:  1,3–2,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
Yhdeksäs ja viimeinen Sunny-sukupolvi esiteltiin loppuvuonna 1998. Yhdysvalloissa myyty Sentra erosi nyt ulkonäöltään japanilaisesta Sunny-mallista.
Japanissa moottorivalikoimassa olivat 1,3-, 1,5- ja 1,8-litraiset bensiinimoottorit sekä 2,2-litrainen diesel. Yhdysvaltalaisen Sentran puolestaan sai joko 1,8- tai 2,5-litraisella bensiinimoottorilla varustettuna.
Keväällä 2002 uudistettiin muun muassa keulan ilmettä.
Mallien vastineet Euroopassa

| Malli | Myyty Euroopassa | Nimi Euroopassa | Huomioita |
| --- | --- | --- | --- |
| B10 | kyllä | Datsun 1000 |  |
| B110 | kyllä | Datsun 1200 Datsun Finn (Suomi) |  |
| B210 | kyllä | Datsun 120Y/140Y |  |
| B310 | kyllä | Datsun 120Y/140Y/150Y |  |
| B11 | kyllä | Nissan Sunny | viimeinen malli, jota myytiin samanlaisena kaikilla markkinoilla |
| B12 | kyllä, vain farmari ja coupé | Nissan Sunny | farmaria ja coupéa myytiin N13-Sunnyn rinnalla |
| B13 | ei | - | malliin perustuu N14-Sunnyn farmari |
| B14 | ei | - |  |
| B15 | ei | - |  |
Aiheesta muualla

Kuvia tai muita tiedostoja aiheesta Nissan Sunny (Pohjois-Amerikka ja Japani) Wikimedia Commonsissa
Datsun Sunny Coupé
Kaksiovinen Datsun 1200.
Viisiovinen farmarikorinen Datsun Sunny.
Datsun Sunny Coupé
Viisiovinen farmarikorinen Datsun 120Y.
Datsun 120Y Coupé
Facelift-mallin Datsun Sunny.
Viisiovinen farmarikorinen Datsun Sunny.
Datsun Sunny California
Datsun Sunny Coupé
Yhdysvalloissa myyty Nissan Sentra.
Nissan Sunny Sport Wagon
Nissan Sunny Coupé
Yhdysvalloissa myyty kaksiovinen Nissan Sentra.
Farmarikorinen Nissan Sentra.
Hatchback-korinen Nissan Sunny.
Nissan Sunny RZ-1
Nissan Sentra B15
Facelift-mallin Nissan Sunny B15.
Suuri hauki

Suuri hauki (1904)
Suuri hauki tai Iso hauki on Akseli Gallen-Kallelan vuonna 1904 maalaama teos. Maalaus kuvaa Kalevalan 40. runon kohtausta, jossa Väinämöinen, Ilmarinen ja Lemminkäinen purjehtivat Pohjolaan ryöstämään Sampoa. Vene juuttuu suuren hauen selkään, ja Väinämöinen tappaa kalan, jonka leukaluista hän myöhemmin valmistaa ensimmäisen kanteleen.
Suuri Hauki-fresko Suomen kansallismuseossa
Alkuperäinen öljyvärimaalaus on kooltaan 66,5 × 62 cm. Teoksesta on olemassa useita versioita: suurempi, temperatekniikalla toteutettu versio (138 × 123 cm), joka ajoitetaan vuosiin 1897–1908, akvatinta ja kuivaneulatekniikalla tehty grafiikanvedos vuodelta 1905, öljyvärimaalaus vuodelta 1909, sekä fresko Suomen kansallismuseon katossa vuodelta 1928.
Teos on Suomen valtion omistuksessa.
Strade Bianche 2024

Strade Bianche 2024 oli järjestyksessään 18. miesten ja kymmenes naisten maantiepyöräilyn Strade Bianche -kilpailu. Se käytiin 2. maaliskuuta 2024.
Miesten kilpailu

Miesten kilpailu käytiin 215 kilometrin reitillä, jossa Siena toimi sekä lähtö- että maalipaikkana. Kilpailussa ajettiin kaikkiaan 15 hiekkatieosuutta. Kilpailu kuului UCI World Tour-sarjaan. Tadej Pogačar voitti kilpailun 80 kilometrin sooloajon jälkeen. Hän kukisti toiseksi sijoittuneen Toms Skujiņšin kahdella minuutilla 44 sekunnilla, Maxim Van Gils oli kolmas.
Naisten kilpailu

Naistenkin kilpailussa Siena oli sekä lähtö- että maalipaikka. Kilpailumatkan pituus oli 137 kilometriä. Reitillä oli kaikkiaan 12 hiekkatieosuutta. Kilpailu kuului UCI Women's World Tour-sarjaan. Lotte Kopecky voitti kilpailun karattuaan irtiottokumppaniltaan Elisa Longo Borghinilta kilpailun loppunousussa 500 metriä ennen maalia. Kaksikko oli irtautunut muilta kärkiajajilta 12 kilometriä ennen maalia. Demi Vollering sijoittui kolmanneksi..
Pohjanmaan Sosialidemokraatit

| Pohjanmaan Sosialidemokraatit |
| --- | --- |


Alue:  Pohjanmaa, Etelä-Pohjanmaa, Keski-Pohjanmaa
Toimisto:  Vapaudentie 32 B 12 60100 Seinäjoki
Johto:  Johanna Autio (toiminnanjohtaja)  Kari Kivinummi (pj.) Emma Haapasaari (1. vpj.) Aira Helala (2. vpj.)
Kansanedustajia:  2 / 16 (2019)
Aluevaltuutettuja:  23 / 177 (2022)
Kunnanvaltuutettuja:  108 / 1 140 (2021)
Aiheesta muualla
Sivusto
Pohjanmaan Sosialidemokraattien piiritoimisto Vaasassa, Pitkäkadulla.
Pohjanmaan Sosialidemokraattien piiritoimisto Seinäjoen keskustassa.
Pohjanmaan Sosialidemokraatit on SDP:n piirijärjestö.
Merkittäviä henkilöitä > Nykyiset kansanedustajat 2019–2023

Kim Berg (2019–)
Matias Mäkynen (2019–)
Merkittäviä henkilöitä > Aikaisempia kansanedustajia

| --- | --- |
 Eteläinen vaalipiiri Matti Aalto (1907–1908)  Jaakko Mäki (1908–1918)  Fiina Pietikäinen (1908–1909)  Kaarlo Saari (1910–1918, 1924–1927)  Viktor Blomqvist (1917)  Abraham Harjula (1917–1918)  Jaakko Kujala (1919–1922)  Iisakki Valavaara (1919–1920)  Hilda Hannunen (1920–1922)  Isak Penttala (1927–1951)  K. J. Wenman (1933–1945)  Väinö Tikkaoja (1951–1962) :  Pohjoinen vaalipiiri Oskari Tokoi (1907–1918)  Kalle Suosalo (1917)  Juho Komu (1917–1918)  Isak Andersson (1919–1922)  Otto Elfving (1919–1922, 1926–1927)  Pekka Meriläinen (1924–1926)  K. H. Wiik (1927–1929)  Matti Lepistö (1929–1958)  Karl-August Fagerholm (1933–1945)  Georg Eriksson (1958–1962) 
Vaasan vaalipiiri
Georg Eriksson (1962–1964)
Väinö Tikkaoja (1962–1964)
Veikko Mattila (1964–1970)
Akseli Rodén (1964–1975)
Bror Lillqvist (1966–1983)
Eeli Lepistö (1970–1975)
Markus Aaltonen (1975–1991, 1995–1999)
Antti Pohjonen (1972–1977)
Juhani Raudasoja (1977–1983)
Mats Nyby (1983–1999)
Kari Urpilainen (1983–1995, 1999–2003)
Marjatta Vehkaoja (1991–2003)
Harry Wallin (1999–2007, 2014–2019)
Miapetra Kumpula-Natri (2003–2014)
Jutta Urpilainen (2003–2019)
Maria Tolppanen (2016–2019)
Keskustan Lapin piiri

| Keskustan Lapin piiri |
| --- | --- |


Alue:  Lapin vaalipiiri
Keskustan Lapin piiri on yksi Suomen Keskustan 21 piirijärjestöstä. Sen piiritoimisto sijaitsee Rovaniemellä ja se asettaa Suomen Keskustan Lapin vaalipiirin kansanedustajaehdokkaat yhdessä Keskustan Peräpohjolan piirin kanssa.
Kansanedustajat

Markus Lohi (2011-)
Eeva-Maria Maijala (2011-)
Kunnat Lapin ja Peräpohjolan piirien alueella

| 0 | 1 | 2 | 3 | 4 | 5 |
| --- | --- | --- | --- | --- | --- |
| Kunta | Valtuusto | Valtuutettuja 2009-2012 | % | Aikaisempia | % |
| Lappi | 544 | 270 | 49,6 |  |  |
| Enontekiö | 21 | 13 | 61,9 |  |  |
| Inari | 27 | 10 | 37,0 |  |  |
| Kemi | 43 | 8 | 18,6 |  |  |
| Kemijärvi | 35 | 19 | 54,3 |  |  |
| Keminmaa | 35 | 16 | 45,7 |  |  |
| Kittilä | 27 | 14 | 51,9 |  |  |
| Kolari | 21 | 9 | 42,9 |  |  |
| Muonio | 21 | 9 | 42,9 |  |  |
| Pello | 27 | 16 | 59,3 |  |  |
| Posio | 27 | 23 | 85,2 |  |  |
| Rovaniemi | 75 | 29 | 38,7 |  |  |
| Salla | 27 | 15 | 55,6 |  |  |
| Savukoski | 17 | 9 | 52,9 |  |  |
| Sodankylä | 35 | 22 | 62,9 |  |  |
| Tervola | 21 | 10 | 47,6 |  |  |
| Tornio | 43 | 25 | 58,1 |  |  |
| Utsjoki | 15 | 7 | 46,7 |  |  |
| Ylitornio | 27 | 16 | 59,3 |  |  |
Aiheesta muualla

Suomen Keskustan Lapin piiri
Del

Del voi tarkoittaa seuraavia asioita:
Deutsche Eishockey-Liga, saksalainen ylimmän sarjatason jääkiekkoliiga.
DEL tähdet, tähdet Delfiinin tähdistössä.
Poistonäppäin tietokoneen näppäimistössä.
delete-merkki ASCII-merkistössä (numero 127).
del-tagi HTML:ssä.
Data Entry Language, LUA-ohjelmointikielen edeltäjä.
del, komento OS/2:n, MS-DOS:in ja Windowsin komentotulkissa.
Indira Gandhin kansainvälinen lentoasema, IATA-koodi DEL.
Delawaren kieli, ISO 639-2 tunniste del
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Del”, voi hakea sivunnimihaulla, laajalla sivunnimihaulla tai tekstihaulla.
Perussuomalaisten Etelä-Pohjanmaan piiri

| Perussuomalaisten Etelä-Pohjanmaan  piiri ry>  |
| --- | --- |


Alue:  Pohjanmaa, Etelä-Pohjanmaa
Toimisto:  Työväenkatu 4 A 60100 Seinäjoki
Johto:  Anne Matokangas (pj.)  Esa Kannelmaa (1. vpj.) Jaana Kuusisto (2. vpj.) Matti Heinonen (3. vpj.)
Kansanedustajia:  2 / 16 (2023)
Aluevaltuutettuja:  13 / 118 (2022)
Kunnanvaltuutettuja:  121 / 960 (2021)
Perussuomalaisten Etelä-Pohjanmaan piiri on Perussuomalaisten Vaasan vaalipiirin eteläisessä osassa toimiva piirijärjestö. Piirin toimisto sijaitsee Seinäjoella. Vaalipiirin pohjoisosassa toimii Perussuomalaisten Keski-Pohjanmaan piiri. Piirin puheenjohtajana toimii Matti Heinonen. Piirisihteerinä toimii Petri Saunamäki ja Taloudenhoitajana Mikael Ö.